《同绣谷访吴石仓先生 其一》
清代·朱樟

暮年词客叹晨星，独有先生尚典型。竟日每容开卷说，余寒犹许下帘听。

残诗待补《溪堂集》，公论微存《野史亭》。我亦执经称弟子，疏泉新坼惠山瓶。

作者简介：浙江钱塘人，字亦纯，又字鹿田，号慕巢，晚号灌畦叟。康熙三十八年举人，历官四川江油知县、山西泽州知州。少时从学于毛奇龄，颇为所赏。官蜀中十年，取诸书所载及观察所得，著《蜀客馀谭》，另有《观树堂集》。卒年八十。